**REPUBLIKA HRVATSKA**

**SPLITSKO-DALMATINSKA ŽUPANIJA**

**DJEČJI VRTIĆ „GRADAC“**

OIB: 31046492174

MB: 01272152

**Kl: 400-09/20-01/01**

**Ur.br: 2147-22-03-20-01**

Gradac, 28. siječnja 2020.

**BILJEŠKE UZ FINANCIJSKI IZVJEŠTAJ**

**Za razdoblje od 01.01. do 31.12.2019.**

1. ***BILJEŠKE UZ BILANCU – OBRAZAC BIL***

***Nefinancijska imovina***

*U 2019. godini Dječji vrtić Gradac nije nabavljao dugotrajnu imovinu. Nabavljeno je sitnog inventara u vrijednosti od 13.055,41 kn.*

***Financijska imovina***

*Obuhvaća potraživanja za prihode iz proračuna i potraživanja od roditelja za uslugu korištenja vrtića. Stanje na žiro računu na dan 31.12.2019. iznosi 0,00 kn zbog zatvaranja bankovnog računa Dječjeg vrtića Gradac radi uvođenja riznice i prebacivanja novca na jedinstveni račun Općine Gradac. Iznos od 10.400,04 kn sa žiro računa vrtića je prebačen na jedinstveni račun Općine Gradac zbog čega potraživanja za prihode iz proračuna iznose 10.400,04 kn. Potraživanja od roditelja na dan 31.12.2019. iznose 22.677,10 kn jer je na dan 31.12.2019. nastalo zaduženje za mjesec prosinac čije potraživanje dospijeva u siječnju 2020. godine. Novac u blagajni na dan 31.12.2019. iznosi 0,00 kn.*

***Obveze***

*Nepodmirene obveze na dan 31.12.2019. iznose 73.514,97 kn. Odnose se na neto plaće i pripadajuće doprinose i poreze zaposlenika, ugovore o djelu i naknade radnicima za prijevoz za mjesec prosinac, te dospjele i nedospjele obveze prema dobavljačima. Sve obveze su podmirene početkom siječnja 2020. godine.*

***Vlastiti izvori***

*Obuhvaćaju vlastite izvore iz proračuna, obračunate prihode i rashode poslovanja te rezultat poslovanja. U 2019. godini Dječji vrtić Gradac je viškom prihoda poslovanja pokrio manjak prihoda poslovanja od prethodnih godina u iznosu od 27.744,22 kn i nakon toga višak prihoda poslovanja iznosi 8.936,74 kn. Međutim, iako u 2019. godini nije bilo manjka od nefinancijske imovine, on iz prethodnih razdoblja iznosi 72.051,59 kn.*

*Dječji vrtić „Gradac“ u 2019. godini nije imao poslovne događaje i transakcije vezane za tablice: o jamstvima, danih zajmova i primljenih otplata, primljenih zajmova i otplata, primljenih kredita i financijskih najmova i dospjelih kamata na zajmove i dugoročnih depozita.*

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

*AOP 001 Prihodi poslovanja iznose 1.119.244,49 kn što je više za 58,5 % u odnosu na prethodnu godinu. Razlog povećanja prihoda su više doznačena sredstva od nadležnog proračuna za financiranje rashoda poslovanja koji su veći za 62,1% u odnosu na prethodnu godinu i povećanje prihoda od naplate usluga korištenja vrtića za 35,1% u odnosu na prethodnu godinu. Razlog povećanja prihoda je suradnja s EU kroz projekt „Gradac za mlade obitelji“ u kojem Općina Gradac sudjeluje kao partner Dječjeg vrtića i preko Općine se doznačavaju sredstva iz EU fondova na vrtić čime se financiraju novi programi i uvođenje cjelodnevnog boravka. Samim time se i povećala cijena usluge vrtića za korisnike cjelodnevnog boravka pa tako i prihodi. Također, u 2019. godini Dječji vrtić Gradac je od Ministarstva znanosti i obrazovanja dobio 5.320,00 kn za predškolce.*

*Prihodi su:*

1. *AOP 064 tekuće pomoći proračunskim korisnicima iz proračuna koji im nije nadležan (Ministarstvo znanosti i obrazovanja) 5.320,00 kn za djecu predškolce.*
2. *AOP 077 kamate na depozite po viđenju 0,73 kn*
3. *AOP 116 ostali nespomenuti prihodi (prihodi od naplate korištenja usluga vrtića) 152.633,30 kn. Cijena usluge je 360,00 kn za redovan 6-satni program, a 499 kn za 6-satni program s ručkom i 10-satni program. Iznos se smanjuje za 20% za roditelje koji su vatrogasci ili branitelji, 30% za drugo dijete, 60% za treće dijete, a 100% za svako sljedeće dijete i korisnike socijalne pomoći. Iznos godišnje upisnine je 180,00 kn po djetetu.*
4. *AOP 132 prihodi iz nadležnog proračuna za financiranje rashoda poslovanja u iznosu od 961.290,46 kn*

*AOP 148 Ukupni rashodi poslovanja iznose 1.082.563,53 kn i ostvareni su veći za 44,5% u odnosu na prethodnu godinu. Velika odstupanja u odnosu na prethodnu godinu su nastala zbog uvođenja cjelodnevnog boravka djece krajem prethodne godine. Zaposlene su još tri djelatnice na pola radnog vremena, tri vanjska suradnika za programe engleskog jezika i* *sportskog i glazbenog programa. Organiziran je ručak za djecu koji se dovozi iz Ploča što je utjecalo na povećanje izdataka za prijevoz. Nabavilo se više sitnog inventara, odnosno materijala za rad s djecom. Povećanjem broja zaposlenih povećali su se i troškovi nagrada (božićnica i darova za djecu). Pohađanjem raznih seminara povećali su se i troškovi službenih putovanja i dnevnica.*

*AOP 341 – Rashoda za nabavu nefinancijske imovine u 2019. godini nije bilo.*

*AOP 631, 634 i 636 – Višak prihoda i primitaka u 2019. godini iznosi 36.680,96 kn, a preneseni manjak prihoda i primitaka iz ranijih godina iznosi 99.795,81 kn (od toga je 72.051,59 kn manjak prihoda od nefinancijske imovine, a 27.744,22 kn manjak prihoda poslovanja).*

*Ukupan manjak prihoda za prijenos je 63.114,85 kn (AOP 636).*

1. ***BILJEŠKE UZ IZVJEŠTAJ O RASHODMA PREMA FUNKCIJSKOJ KLASIFIKACIJI – OBRAZAC RAS-FUNKCIJSKI***

*AOP 112- Predškolsko obrazovanje obuhvaća sve rashode poslovanja dJećjeg vrtića Gradac ostvarene u 2019. godini. Kako su u vrtiću svi troškovi vezani uz funkciju predškolčskog obrazovanja, tako su i razvrstani u jednu funkciju.*

1. ***BILJEŠKE UZ IZVJEŠTAJ O OBVEZAMA – OBRAZAC OBVEZE***

*AOP 036 – Stanje obveza na kraju izvještajnog razdoblja iznosi 73.514,97 kn, a odnosi se na:*

*AOP 037 – Stanje dospjelih obveza na kraju izvještajnog razdoblja iznosi 355,38 kn i odnosi se na materijalne rashode koji su dospjeli u prosincu, ali nisu plaćeni.*

*AOP 090 – Stanje nedospjelih obveza na kraju izvještajnog razdoblja iznosi 73.159,59 kn, a odnosi se na obveze za zaposlene s osnove plaće i troškova prijevoza za mjesec prosinac, ugovora o djelu za mjesec prosinac i materijalne rashode.*

*Sve obveze su podmirene početkom siječnja 2020. godine.*

1. ***BILJEŠKE UZ P-VRIO***

*Dječji vrtić „Gradac“ nije imao promjena u obujmu i vrijednosti imovine.*

*Ravnateljica*

*Dražena Radonić*